Πίνακας μεταλλίων Θερινών Ολυμπιακών Αγώνων 1904

Ο πίνακας μεταλλίων των Θερινών Ολυμπιακών Αγώνων του 1904 είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Θερινούς Ολυμπιακούς Αγώνες του 1904. 

Συνολικά, 651 αθλητές από 12 χώρες έλαβαν μέρος σε 94 αγωνίσματα των 16 αθλημάτων που πραγματοποιήθηκαν στο Σαιντ Λούις, το διάστημα 1 Ιουλίου έως 23 Νοεμβρίου 1904. Και οι 12 συμμετέχουσες χώρες κέρδισαν μετάλλια στους Αγώνες, ενώ τέσσερα μετάλλια κέρδισε η Μικτή ομάδα (ομάδα που περιελάμβανε αθλητές από διαφορετικά κράτη). Κάποιοι αθλητές κέρδισαν μετάλλια τόσο ατομικά όσο και ως μέλη της Μικτής ομάδας, τα οποία κατατάσσονται σε διαφορετικά έθνη στον επίσημο πίνακα.

Για πρώτη φορά, οι νικητές έπαιρναν χρυσό μετάλλιο, οι δεύτεροι ασημένιο και οι τρίτοι χάλκινο. Οι Ηνωμένες Πολιτείες κέρδισαν συνολικά 231 μετάλλια, θέτοντας ένα ρεκόρ που ισχύει μέχρι και σήμερα. Πιο κοντά στο να το καταρρίψει βρέθηκε η Σοβιετική Ένωση στους Αγώνες του 1980, όμως τελικά σταμάτησε στα 195 μετάλλια και παραμένει στη δεύτερη θέση. 

Η λίστα περιέχει τα μετάλλια που απονεμήθηκαν στα 94 αγωνίσματα, εξαιρώντας αυτά που δόθηκαν στο άθλημα της υδατοσφαίρισης, το οποίο αναφέρεται σε αρκετές πηγές αλλά όχι στον επίσημο πίνακα μεταλλίων της Διεθνούς Ολυμπιακής Επιτροπής. Οι Ηνωμένες Πολιτείες είχαν κατακτήσει και τα τρία μετάλλια του αθλήματος, κάτι που θα ανέβαζε τον συνολικό αριθμό της σε 234 (77 χρυσά, 79 ασημένια και 78 χάλκινα).

 Πίνακας μεταλλίων 
Παρακάτω είναι ο πίνακας μεταλλίων των Αγώνων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.

 1   Ηνωμένες Πολιτείες (USA)  76  78  77  231 2  20px|border|Γερμανία Γερμανία (GER)  4  5  6  15 3  20px|border|Καναδάς Καναδάς (CAN)  4  1  1  6 4   Κούβα (CUB)  3  0  0  3 5  20px|border|Ουγγαρία Ουγγαρία (HUN)  2  1  1  4 20px|Μικτή ομάδα Μικτή ομάδα (ZZX)  2  1  1  4 7    Νορβηγία (NOR)  2  0  0  2 8  20px|border|Αυστρία Αυστρία (AUT)  1  1  1  3 9   Μεγάλη Βρετανία (GBR)  1  1  0  2 10  20px|border|Ελβετία Ελβετία (SUI)  1  0  2  3 11  20px|border|Ελλάδα Ελλάδα (GRE)  1  0  1  2 12   Αυστραλία (AUS)  0  3  1  4 13    Γαλλία (FRA)  0  1  0  1 Σύνολο (13 χώρες)  97  92  91  280

 Παραπομπές 


 Εξωτερικοί σύνδεσμοι 
 Θερινοί Ολυμπιακοί Αγώνες 1904 - Σαιντ Λούις (Διεθνής Ολυμπιακή Επιτροπή)


Κατηγορία:Θερινοί Ολυμπιακοί Αγώνες 1904
1904